ITE dunyoning eng yaxshi ko‘rgazma operatorlari oltitaligiga kiritildi

AMR International kompaniyasining mustaqil ekspertlari ko‘rgazma xizmatlari jahon bozorining holati to‘g‘risidagi Globex Market Report har yillik tafsiliy hisobotni e’lon qildi. Ushbu hujjatga ko‘ra, UzBuild, WorldFood Uzbekistan, AgroWorld Uzbekistan, TIHE, OGU, CAITME, MiningWorld Uzbekistan kabi va O‘zbekistonda yaxshi tanilgan boshqa ko‘plab ko‘rgazmalar tashkilotchisi ITE kompaniyalari guruhi amaliy tadbirlar tashkilotchilarining eng yaxshi oltiligiga kirib, eng yirik ko‘rgazma operatorlari reytingidagi o‘z mavqeini oshirdi.

Ta’kidlash joiz ITE Uzbekistan shu kompaniyalari guruhi tarkibiga kiradi.
O‘zbekistonda ekspozitsiyalar maydoni kengayganligi, ishtirokchilar va tashrif buyuruvchilar soni ortgani, kompaniyalar guruhiga Turkiyadagi qurilish ko‘rgazmalarining yirik tashkilotchisi qo‘shilgani va boshqa omillar ITEga jahon ko‘rgazma xizmatlari bozoridagi o‘z mavqeini yanada mustahkamlash imkonini berdi.
ITE Respublika eksport bozorida o‘zining peshqadamligini yana bir bor tasdiqladi. Statistika ma’lumotlariga ko‘ra, 2013 yilda ITE Uzbekistan tomonidan tashkil etilgan tadbirlarda qatnashuvchi kompaniyalar soni o‘tgan yildagidan ham ko‘payib, 1143 ta kompaniyani tashkil etdi. Bu esa, 2012-yining shu davridagi ko‘rsatkichdan 120 taga ko‘proqdir. Tahlilchilarning fikricha, o‘tgan yil mobaynida ITE ishtirokchilar va mehmonlarga yangi xizmatlarni ham taklif qilish orqali, o‘z ko‘rgazmalarini tashkil etish sifatini yanada yaxshiladi.